وەزارەتەگە لە بەیاننامەیگ رەسیە ئاژانس شەفەق نیوز وت: دەسکریا دویاخستن بڕین لەو قەرزەیلە ک ئەرا ئی مانگە دریاسە خانەنشینەیل.
دووپات کرد ک بایەتە ئیدارەی بانکەیل رەشید و رافدەین و دەزگای خانەنشینی نیشتمانی زەوی ریکارەیل بەشەوکردن مووچەی خانەنشینەیل مەدەنی و سەربازی وە کارتەیل ئەلیکترۆنی جیوەجی بکەن.
بەیاننامەگە مکیس گشت خانەنشینەیل مەدەنی و سەربازی کرد، لەوانەگ پەیام وەپیان رەسێد سەردان لقەیل بانکەیل و شوینەیل خەرجکردن ئەلیکترۆنی لە بەغداد پارێزگایل بکەن تا مووچەیان بگرن.
لەلای خوەییش؛ دەزگای خانەنشینی نیشتمانی لە بەیاننامەیگ دەسکردن وە بەشەوکردن مووچەی خانەنشینەیل مەدەنی و سەربازی ئەرا مانگ ئایار ٢٠٢٣ راگەیان.
دیاری کرد ک چوینکە سەر مانگ ئایار کەفێدە پشوو فەرمی وەبوونەی جەژن کریکارەیل جەهانی، ئمڕوو دەسکریا خەرجکردن مووچە، و ئەوەسا پەیام ئەرا خانەنشینەیل رەسێد.
